CELEX: 32009R0446
Language: fi
Date: 2009-05-14 00:00:00
Title: Komission asetus (EY) N:o 446/2009, annettu 14 päivänä toukokuuta 2009 , tiettyjen tavaroiden luokittelusta yhdistettyyn nimikkeistöön

29.5.2009   
            
            
               FI
            
            
               Euroopan unionin virallinen lehti
            
            
               L 132/3
            
         
      KOMISSION ASETUS (EY) N:o 446/2009,
   annettu 14 päivänä toukokuuta 2009,
   tiettyjen tavaroiden luokittelusta yhdistettyyn nimikkeistöön
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan yhteisön erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetyt tavarat luokiteltava sarakkeen 2 CN-koodeihin sarakkeesta 3 ilmenevin perustein.
            
         
               (4)
            
            
               On asianmukaista, että jäsenvaltioiden tulliviranomaisten tavaroiden luokittelusta yhdistettyyn nimikkeistöön antamiin sitoviin tariffitietoihin, jotka eivät ole tällä asetuksella vahvistettujen säännösten mukaisia, voi haltija edelleen vedota yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti kolmen kuukauden ajan.
            
         
               (5)
            
            
               Tullikoodeksikomitea ei ole antanut lausuntoa puheenjohtajansa asettamassa määräajassa,
            
         ON ANTANUT TÄMÄN ASETUKSEN:
   1 artikla
   Liitteenä olevan taulukon 1 sarakkeessa esitetyt tavarat luokitellaan yhdistetyssä nimikkeistössä mainitun taulukon sarakkeen 2 CN-koodeihin.
   2 artikla
   Jäsenvaltioiden tulliviranomaisten antamiin sitoviin tariffitietoihin, jotka eivät ole tässä asetuksessa vahvistettujen säännösten mukaisia, voidaan vedota asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 14 päivänä toukokuuta 2009.
      
         
            Komission puolesta
         
         László KOVÁCS
         
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  EYVL L 302, 19.10.1992, s. 1.
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Kuoritut valkoiset maapähkinät (kaltatut maapähkinät).
                  Maapähkinät, joiden ulkokuori on poistettu, kaltataan neljän lämpöalueen kaasu-uunissa, jossa pähkinänsydämet höyrytetään sumuttamalla niihin 88–93 °C:n vesihöyryä, minkä jälkeen ne kulkevat kahden viilennysalueen läpi.
                  Pähkinänsydämien lämpötilan vähittäinen nousu laajentaa niitä, minkä seurauksena punainen kuorikerros irtoaa. Kuori poistetaan sen jälkeen mekaanisesti.
                  Maapähkinät, joille ei ole tehty muuta käsittelyä kuin kuorenpoisto, esitetään tullille irtotavarana tai noin 1 000 kg:n suursäkeissä.
               
               
                  1202 20 00
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön ja CN-koodien 1202 ja 1202 20 00 nimiketekstien mukaisesti.
                  Maapähkinöiden kalttausta on pidettävä lämpökäsittelynä, jonka pääasiallisena tarkoituksena on poistaa pähkinänsydämistä punainen kuorikerros niiden käytön helpottamiseksi. Käsittely ei muuta maapähkinöiden luonnetta luonnontuotteena eikä tee niitä yleiskäyttöisyyden asemesta erityisen sopiviksi johonkin tiettyyn käyttöön (ks. myös harmonoidun järjestelmän selitykset, 12 ryhmä, yleisohjeita, toinen kappale).
                  Tuote on siksi luokiteltava nimikkeeseen 1202.